Public procurement notice: Voluntary Ex Ante Transparency Notice
Published: 2023-05-26
Buyer: Štatistický úrad Slovenskej republiky
Country: SK
Contract type: Services
Procedure: Negotiated without a prior call for competition
CPV classification: 72319000: Data supply services
Estimated value: 250000 EUR
Award criteria: Lowest price

Technical requirements: Predmetom zákazky je získanie dát o polohe z mobilných zariadení na vytvorenie prvotného modelu sledovania pohybu obyvateľstva.
- Anonymizácia: pre vzorku agregovaných dát bude generované bezvýznamové ID účastníka bez osobných údajov.
- O-D matica v nasledujúcej štruktúre: obec/iná územná jednotka nočnej lokalizácie obec/iná územná jednotka dennej lokalizácie počet unikátnych užívateľov mobilnej siete (dimenzia matice je daná počtom obcí SR alebo inak definovanej priestorovej jednotky).
- Zdrojové údaje v hodinových rezoch voči referenčnej lokalite (obce SR, grid 1x1 km, adaptívny grid).
Postup prípravy údajov je popísaný v metodickom dokumente Metodika spracovania údajov z mobilnej siete pre experimentálnu populačnú štatistiku.
Zabezpečenie dát o polohe z mobilných zariadení predstavuje prípad, keď pri zadávaní zákazky použitie niektorých z otvorených postupov upravených v zákone o verejnom obstarávaní nie je skutočne možné, z dôvodu existencie situácie výlučnosti, ktorá vznikla v dôsledku existencie objektívnych technických a právnych dôvodov, pre ktoré neexistuje žiadne primerané alternatívne, respektíve náhradné riešenie, pretože z objektívnych dôvodov, to je z dôvodov, ktoré nevznikli so zreteľom na postup verejného obstarávateľa uskutočnený v minulosti a ani v súčasnosti pri zabezpečovaní požadovaných cieľov, nie je možné zabezpečiť rovnaký, resp. podobný výsledok inou službou prostredníctvom iného hospodárskeho subjektu tak, aby nevznikli neprimerané ťažkosti a náklady pri dosiahnutí splnenia všetkých potrieb verejného obstarávateľa.
Predmetom zákazky je získanie dát o polohe z mobilných zariadení pre účely projektu Sociálno-ekonomické aspekty Big data. Cieľom projektu je navrhnúť a overiť experimentálne štatistické metódy pre určovanie dennej a nočnej populácie a pohybu obyvateľstva na základe dát o polohe mobilných zariadení v telekomunikačných sieťach. Aby bolo možné takéto údaje poskytnúť, musí poskytovateľ disponovať údajmi o mobilnej telekomunikačnej sieti (vyžarovacie polygóny jednotlivých základňových staníc BTS), zoznamom aktívnych SIM kariet v mobilnej sieti a priradením týchto SIM kariet k základňovým staniciam vo vybraných časoch. Takýmito údajmi disponujú iba mobilní operátori s platnou licenciou na území SR.
Verejný obstarávateľ získal jednoznačné vyjadrenie, že každý z operátorov disponuje výlučne vlastnou databázou SIM kariet (zákazníkov) a databázami iných operátorov nedisponuje. Zároveň žiadna iná spoločnosť nedisponuje potrebnými údajmi.
Chýbajúca hospodárska súťaž nie je výsledkom umelého zúženia parametrov tohto verejného obstarávania postupom verejného obstarávateľa z jeho vlastnej vôle.
V danom prípade boli naplnené všetky predpoklady pre použitie postupu priameho rokovacieho konania podľa § 81 písm. b) bod 2. zákona o verejnom obstarávaní pri zadávaní zákazky.
Z uvedeného dôvodu verejný obstarávateľ vyzval na rokovanie každého mobilného operátora s licenciou v Slovenskej republike. Výsledkom rokovaní sú cenové ponuky uvedené v bode V.2) tohto oznámenia. Rokovanie so SWAN, a.s., sa neuskutočnilo z dôvodu, že tento operátor nespracúva požadované údaje za účelom poskytovania tretím stranám.


Winner: Orange Slovensko, a.s.
Award value: 250000